[bookmark: _Hlk215752783]Sinteza obiecțiilor și propunerilor la proiectul hotărârii Guvernului cu privire la aprobarea Modalităților practice pentru procesul de admitere a vehiculelor feroviare în conformitate cu Regulamentul de interoperabilitate a sistemului feroviar (862/MIDR/2025)
	Instituția
	Nr.crt.
	Conținutul obiecției/propunerii (recomandării)
	Argumentarea autorului proiectului

	Avizare și consultare publică

	Agenția Feroviară (nr. 01- 270 din 24.11.2025)
	1
	Lipsă de propuneri și obiecții.
	Se ia act.

	Biroul de Investigare a Accidentelor și Incidentelor în Transporturi (nr. 84 din 12 noiembrie 2025)
	2
	Lipsa de obiecții/propuneri privind modificarea și completarea acesteia
	Se ia act.

	Agenția Proprietății Publice (nr. 05-04-8728 din 18.11.2025)
	3
	Lipsa obiecțiilor.
	Se ia act.

	Centrul de Armonizare a Legislației (nr. 31/02-126-11533 din 14 noiembrie 2025)
	4
	Proiectul național stabilește procesul de admitere/admitere de tip și/sau admitere de introducere pe piață a vehiculelor feroviare, ori Regulamentul UE, pentru un concept similar, utilizează noțiunea de autorizație. În context, atragem atenția că, la moment și legislația națională primară – art. 104 din Codul transportului feroviar nr. 19/2022, precum și alte acte normative subsidiare, precum Regulamentul de interoperabilitate a sistemului feroviar, aprobat prin HG nr. 725/2024 utilizează noțiunea de admitere. În context, pentru o aliniere totală la legislația UE, se impune utilizarea unor terminologii și concepte similare cu cele din legislația UE
	Se acceptă pentru următoarele modificări a Codului transportului feroviar nr. 19/2022. 
Astfel, autorii proiectului vor reveni la termenul “autorizare” în urma modificării Codul nr. 19/2022. 

	
	5
	Cu referire la pct. 83 și 85 din proiectul Modalităților practice, care stabilesc termenul de adoptare a deciziei finale cu privire la admitere de tip a vehiculului și/sau a admitere de introducere pe piață a vehiculului de cel mul 30 zile de la confirmarea faptului că dosarul este complet/de la prezentarea de către solicitant a informațiilor lipsă, menționăm că art. 34 (2) și (4) din Regulamentul UE stabilesc un termen distinct și mult mai extins de ”cel mul 4 luni” de la momentele respective. Astfel, se impune reconsiderarea termenului fixat de proiectul național.
	Se acceptă pentru următoarele modificări a Codului transportului feroviar nr. 19/2022. 


	
	6
	Proiectul național nu a transpus o serie de prevederi obligatorii ale actului UE, după cum urmează: art. 10 (1) b), care se referă la traducerea cererii la solicitare autorității de autorizare în altă limbă; art. 14 (1) b), c) și d), care se referă la reînnoirea autorizației de tip a vehiculului: reînnoirea unei autorizații de tip a vehiculului în temeiul articolului 24 alineatul (3) din Directiva (UE) 2016/797, care nu necesită o schimbare a proiectului tipului de vehicul; extinderea zonei de utilizare: autorizația de tip a vehiculului și/sau autorizația de introducere pe piață a vehiculului emisă de entitatea de autorizare relevantă pentru un tip de vehicul și/sau pentru un vehicul deja autorizat pentru a extinde zona de utilizare fără a schimba proiectul, în temeiul articolului 21 alineatul (13) din Directiva (UE) 2016/797 și la o nouă autorizare: autorizația de tip a vehiculului și/sau autorizația de introducere pe piață a vehiculului emisă de entitatea de autorizare după o modificare adusă unui vehicul și/sau unui tip de vehicul deja autorizat, în temeiul articolului 21 alineatul (12) sau al articolului 24 alineatul (3) din Directiva (UE) 2016/797; art. 14 (2), care se referăla modul în care se decide dacă o nouă autorizare pentru un vehicul duce la crearea unui nou tip de vehicul sau doar a unei variante a unui tip deja existent. Dacă solicitantul deține deja autorizația pentru tipul existent, el poate alege între cele două opțiuni. Dacă nu este titularul autorizației existente, atunci noua autorizare va crea obligatoriu un nou tip de vehicul; art. 15 (4) c), care se referă la situația în care o entitate care nu deține autorizația pentru tipul inițial al vehiculului efectuează modificări semnificative; în acest caz, aceasta poate solicita autorizarea unui nou tip de vehicul, bazându-se pe tipul existent; art. 16 (3), care se referă la modificarea vehiculului de un tip care cere o nouă autorizare, entitatea care a făcut modificarea trebuie să solicite o autorizație nouă de introducere pe piață; art. 22 (2), care se referă la faptul că după emiterea avizului, solicitantul are maximum 84 de luni pentru a depune cererea de autorizare a tipului de vehicul și/sau pentru autorizarea introducerii vehiculului pe piață; art. 29 (3), care se referă la situația în care solicitantul trebuie să furnizeze toată documentația necesară pentru ca autoritatea să poată emite decizia de autorizare, incluzând și documentele folosite la o autorizare anterioară, dacă există; art. 30 (2), care se referă la faptul că, pentru extinderea zonei de utilizare a unui vehicul, solicitantul completează dosarul inițial doar cu informațiile necesare privind normele naționale, compatibilitatea vehicul–rețea și, dacă este cazul, documentele referitoare la excepțiile de la standardele aplicabile; art. 31 (3), care se referă la faptul că solicitantul care trebuie să păstreze alegerea entității de autorizare până la emiterea deciziei sau anularea cererii; art. 37 (1), care se referă la ANS-urile care coordonează evaluarea cererii, stabilesc modalitățile ținând cont de normele naționale și acceptarea reciprocă, și informează entitatea de autorizare și solicitantul; art. 39 (2) și (4), a doua frază, care se referă la situația când autorizația se limitează la rețelele unui stat membru, entitatea de autorizare evaluează doar aspectele relevante pentru acea zonă și modificările noi, fără a repeta verificările deja efectuate, ținând cont de normele naționale, compatibilitatea tehnică și informațiile înregistrate anterior; art. 40 (3), (4) și (5), care se referă la ANS-urile care evaluează doar părțile modificate ale vehiculului și impactul asupra celor nemodificate, limitele autorizației sau extinderii zonei de utilizare, țin cont de normele naționale și informațiile deja înregistrate, fără a relua verificările efectuate anterior, iar eventualele probleme sunt consemnate într-un registru; art. 43 (7), care se referă la soluționarea printr-o procedură de arbitraj a divergențele dintre entitatea de autorizare și ANS-urile relevante.
	Se acceptă, proiectul a fost modificat prin transpunerea art. 10 alin. (1) lit. b), art. 14 alin. (1) lit. b), c) și d), art. 12 alin. (2), art. 15 alin. (4) lit. c), art. 16 alin. (3), art. 22 alin. (2), art. 29 alin. (3), art. 30 alin. (3), art. 31 alin. (3), art. 37 alin. (1), art. 39 alin. (2) și (4), art. 40 (3), (4) și (5) și art. 43 alin. (7) din Regulamentul UE. 

	
	7
	Clauza de armonizare se va expune în următoarea redacție:
[bookmark: _Hlk215757473]”Prezenta Hotărâre transpune parțial Regulamentul de punere în aplicare (UE) 2018/545 al Comisiei din 4 aprilie 2018 de instituire a modalităților practice pentru procesul de autorizare a vehiculelor feroviare și de autorizare de tip a vehiculelor feroviare în temeiul Directivei (UE) 2016/797 a Parlamentului European și a Consiliului, CELEX: 32018R0545, publicat în Jurnalul Oficial al Uniunii Europene L 090 din 6.4.2018, așa cum a fost modificat ultima oară prin Regulamentul (CE) nr. 2020/781 al Comisiei din 12 iunie 2020”.
	Se acceptă, redactat. 

	
	8
	În compartimentul 3 al Tabelului de concordanță la gradul general de compatibilitate se va modifica gradul din ”compatibil” în „parțial comptabil”.
	Nu se acceptă, proiectul a fost suplimentar revizuit, fiind transpuse toate prevederile actului UE. 

	Î.S. “Calea Ferată din Moldova” (nr. H-4/2008 din 19.11.2025)
	9
	Lipsa propunerilor și obiecțiilor.
	Se ia act.

	Ministerul Afacerilor Interne (nr. 38/4144 din 25 noiembrie 2025)
	10
	Lipsa de obiecții și propuneri.
	Se ai act.

	Ministerul Sănătății (nr. 09/3870 din 08.12.2025)
	11
	Comunică susținerea acestuia fără obiecții și propuneri
	Se ia act.

	Grupul de Lucru al Comisiei de Stat pentru Reglementarea Activității de Întreprinzător (nr. 38-78-11745 din 20 noiembrie 2025)
	12
	Normele din proiect care se referă la dreptul solicitantului de a alege entitatea de admitere depășesc cadrul legal dar și sunt cel puțin ciudate în contextul instituțional al Moldovei. Dacă în spațiul UE această alegere în practică presupune alegerea între Agenția UE pentru Căi Ferate (ERA), în situația când materialul rulant va circula în mai multe state membre, și autoritatea națională de siguranță, când materialul rulant va circula în cadrul unui stat. Atunci în cazul Moldovei, unde ambele roluri sunt atribuite Agenției Feroviare, creează confuzii. Este recomandabil ca cel puțin normele în cauză, să intre în vigoare în momentul în care Moldova se va integra în spațiul european comun. În același context, probabil nu ar fi de prisos unele norme complementare care ar clarifica situația în care admiterea în circulație se obține de la ERA și cum se recunosc sau echivalează (dacă e cazul) la nivel național documentele emise de ERA.
Totodată aceste aspecte creează confuzii și practic impun de două ori procedura de contestare prealabilă, până la apariția dreptului de adresare în instanța de contencios administrativ, ceea ce este abuziv și vădit depășește atât Codul feroviar, cât și Codul administrativ. Odată ce în proiect (pct.135) se prevede că dacă solicitantul nu este mulțumit cu decizia entității de admitere, trebuie să se adrese mai întâi la entitate și, după care, „în cazul în care solicitantul nu este mulțumit de răspunsul entității de admitere, el poate introduce o contestație pe lângă autoritatea competentă în conformitate cu punctul 92 din Regulamentul de interoperabilitate a sistemului feroviar, aprobat prin Hotărârea Guvernului nr. 725/2024”. Ori în ambele cazuri este vorba despre Agenția Feroviară, ceea ce presupune în mod absurd că solicitantul trebuie să se adreseze de două ori la Agenție, așteptând câte 30 de zile în fiecare caz, ca să poată să facă uz de dreptul să se adreseze în instanță.
Pe parcursul proiectului se utilizează două denumiri care par a fi echivalente – „entitate de admitere” și „autoritate de admitere” (pe lângă autoritatea națională de siguranță). Nu este clar din text dacă entitatea și autoritatea de admitere sunt aceiași persoană sau totuși sunt persoane distincte și astfel obligațiile și atribuțiile se atribuie dispersat pentru două entități diferite. La noțiuni nu se clarifică acest lucru și nici nu este dată definiția de „autoritate de admitere”.
Termenele de examinare a cererii de admitere sunt mai variate și se deosebesc reglementarea din Cod de la art.104, unde se prevede în toate cazurile doar 30 de zile. Mai mult, la pct.87 în mod expres se admite derogare de la art.104 din Cod, ceea ce nu poate fi realizat prin normele dintr-un act normativ aprobat de Guvern și este încălcare a principiului supremației legii.
	Se acceptă, redactat. 

	
	13
	Atenționăm că lipsesc oricare norme despre costul care se va impune pentru serviciul de admitere, ceea ce duce la încălcarea principiului previzibilității cheltuielilor. Dacă serviciul în cauză va fi prestat fără plată de către Agenție, aceasta trebuie indicat expres în proiect, dacă însă se vor percepe taxe, acestea fie sunt indicate în proiect sau se face referință la actul normativ prin care se reglementează nomenclatorul serviciilor și tarifele la serviciile prestate de Agenția Feroviară.
	Se ia act. Serviciile de admitere și de admitere-tip se vor presta gratis. 

	
	14
	Nota de fundamentare conține suficiente informații pentru a stabili de principiu necesitatea și oportunitatea intervenției din perspectiva procesului de armonizare, însă la unele compartimente nu este prezentat răspuns la toate întrebările sau informația prezentată nu este completă, implicit lipsește analiza impactului asupra agenților economici, astfel nota corespunde parțial cu cerințele metodologice prevăzute de Legea nr.100/2017 cu privire la actele normative.
	Se acceptă, redactat.

	Ministerul Dezvoltării Economice și Digitalizării (nr. 16/1-3335 din 25.11.2025)
	15
	La pct. 87. Norma expusă prevede că, „Atunci când entitatea de admitere exprimă un dubiu justificat, iar solicitantul trebuie să prezinte informații suplimentare, entitatea de admitere poate suspenda evaluarea și, cu acordul înregistrat corespunzător al solicitantului, poate prelungi intervalul de timp dincolo de cel prevăzut la articolul 104 din Codul transportului feroviar nr. 19/2022.” De menționat, că derogarea de la norma expusă în Cod nu poate fi aprobată de către Guvern. În acest sens, norma necesită a fi revăzută.
	Se acceptă, redactat. 

	
	16
	La pct. 135. Potrivit normei expuse se stabilește că, „În cazul în care prin decizie fie se refuză cererea, fie se admite tipul vehiculului și/sau admite introducerea pe piață a vehiculului sub rezerva unor condiții diferite de utilizare a vehiculului și a altor restricții față de cele menționate de solicitant în cererea sa, solicitantul poate cere entității de admitere să își revizuiască decizia în conformitate cu punctele 149-154. În cazul în care solicitantul nu este mulțumit de răspunsul entității de admitere, el poate introduce o contestație pe lângă autoritatea competentă în conformitate cu punctul 92 din Regulamentul de interoperabilitate a sistemului feroviar, aprobat prin Hotărârea Guvernului nr. 725/2024.”. /Notă: pct.92. Autoritatea de realizare a politicilor în domeniul transportului feroviar are la dispoziție 30 de zile de la data primirii cererii de revizuire pentru a-şi confirma sau revoca decizia./
	Se acceptă, proiectul a fost redactat. Drept urmare, pct. 135 a fost divizat în subpuncte. Subpunctul 135.2 va intra în vigoare la data aderării Republicii Moldova la Uniunea Europeană. 

	
	17
	De menționat că, în calitate de „entitate de admitere” și de „autoritate competentă” este Agenția Feroviară. Astfel, se constată că solicitantul se adresează de 2 ori la aceiași autoritate și așteaptă câte 30 de zile în fiecare caz, pentru a obține dreptul de a se adresa în instanță. Prin urmare, în vederea excluderii dublei reglementări se consideră oportun de a revedea norma în cauză.
	Se acceptă, proiectul a fost modificat, dar, pînă la aderarea Republicii Moldova la Uniunea Europeană, atribuțiile enunțate vor fi executate de Agenția Feroviară, însă subpunctul 135.2 va intra în vigoare la data aderării Republicii Moldova la Uniunea Europeană.

	
	18
	Pe parcursul textului proiectului este menționată sintagma ,,conform subpunctului 110.4” la punctul 3.7 și 113.1 însă de fapt acest subpunct nu se regăsește nicăieri, se consideră oportun de a revedea aceste puncte.
	Se acceptă, redactat. 

	Ministerul Finanțelor (nr. 09/2-03/556/1617 din 21.11.2025)
	19
	Lipsa propunerilor și obiecțiilor.
	Se ia act.

	Ministerul Mediului (nr. 13-05/3168 din 25.11.2025)
	20
	Lipsa obiecțiilor și propunerilor.
	Se ia act.

	Ministerul Muncii și Protecției Sociale (nr. 07/5456 din 21.11.2025)
	21
	Fără obiecții și propuneri.
	Se ia act.

	Expertizare

	Centrul Național Anticorupție (nr. 06/2/23567 din 30.12.2025, Raportul nr. EHG25/11115 din 30.12.2025)
	22
	Punctul 108 din Anexa la proiectul de Hotărâre 
Obiecții:
Norma citată stabilește că autoritățile naționale de siguranță (ANS) pentru zona de utilizare emit un dosar de evaluare, care conține o declarație clară din care să reiasă dacă rezultatul evaluării este negativ sau pozitiv, conform cererii solicitantului pentru zona de utilizare vizată, și, după caz, condițiile de utilizare și restricțiile, o sinteză a evaluărilor efectuate, un raport bazat pe registrul de probleme pentru zona de utilizare vizată, precum și o listă de verificare completată, care să ateste că au fost evaluate toate aspectele enumerate în anexa nr. 3. 
În acest sens, atragem atenția că utilizarea cuvântului „clară” pentru a descrie declarația din care trebuie să reiasă dacă rezultatul evaluării este negativ sau pozitiv nu oferă precizie cu privire la conținutul, scopul și cerințele minime ale declarației respective. Lipsa acestor precizări pot genera interpretări neunitare şi discreţionare. 
Recomandări:
Excluderea cuvântului ,,clară” de la subpct. 108.1, precum şi modificarea normei, în sensul stabilirii exprese a faptului că declaraţia emisă de ANS trebuie să fie scrisă şi motivată, să indice expres rezultatul evaluării (pozitiv sau negativ), raportat la cererea solicitantului pentru zona de utilizare vizată și să precizeze, după caz, condițiile de utilizare și restricțiile aplicabile. 
	Se acceptă, redactat. 

	
	23
	Obiecție generală:
Potrivit autorului: ,,La 18 februarie 2024, a intrat în vigoare Codul transportului feroviar nr. 19/2022, care stabilește norme primare privind modul de admitere a materialului rulant în circulație și înregistrarea acestuia în parcul rulant național. Normele de admitere din Codul nr. 19/2022 sunt bazate pe acquis-ul european, bazîndu-se pe principiul interoperabilității feroviare. În context, prin Hotărîrea Guvernului nr. 725/2024 a fost aprobat Regulamentul de interoperabilitate a sistemului feroviar prin transpunerea Directivei (UE) 2016/797 a Parlamentului European și a Consiliului din 11 mai 2016 privind interoperabilitatea sistemului feroviar în Uniunea Europeană, care prevede un șir de norme privind admiterea de tip și admiterea pe piață a materialului rulant. Complementar Directivei (UE) 2016/797, la nivelul statelor membre UE a fost aprobat Regulamentul de punere în aplicare (UE) 2018/545 al Comisiei din 4 aprilie 2018 de instituire a modalităților practice pentru procesul de autorizare a vehiculelor feroviare și de autorizare de tip a vehiculelor feroviare în temeiul Directivei (UE) 2016/797 a Parlamentului European și a Consiliului. Avînd în vedere obiectivul național de aderare la Uniunea Europeană și neavând norme tehnice privind reglementarea admiterii materialului rulant, se consideră oportun de transpus Regulamentul (UE) 2018/545.” 
Totodată, Regulamentul de punere în aplicare (UE) 2018/545 al Comisiei din 4 aprilie 2018 de instituire a modalităților practice pentru procesul de autorizare a vehiculelor feroviare și de autorizare de tip a vehiculelor feroviare în temeiul Directivei (UE) 2016/797 a Parlamentului European și a Consiliului, CELEX: 32018R0545, publicat în Jurnalul Oficial al Uniunii Europene L 090 din 6.4.2018, așa cum a fost modificat ultima oară prin Regulamentul (CE) nr. 2020/781 al Comisiei din 12 iunie 2020, descrie modalitățile practice pentru procesul de autorizare a vehiculelor feroviare și de autorizare de tip a vehiculelor feroviare dar nu procesul de admitere a vehiculelor feroviare. 
Mai mult autorul indică că modalitățile practice pentru procesul de admitere a vehiculelor feroviare în conformitate cu Regulamentul de interoperabilitate a sistemului feroviar stabilesc cerințele care trebuie respectate de:
1.1. solicitant, atunci când depune, prin intermediul ghișeului unic, o cerere de admitere de tip a vehiculului și/sau de admitere pe piață a vehiculului; 
1.2. Agenția Uniunii Europene pentru Căile Ferate și autoritatea feroviară, atunci când prelucrează o cerere de admitere de tip a vehiculului și/sau de admitere de introducere pe piață a vehiculului și în legătură cu implicarea prealabilă;
1.3. entitatea de admitere, atunci când decide cu privire la admiterea de tip ale vehiculelor sau a admiterii de introducere pe piață a vehiculelor; 
1.4. administratorul, atunci când asigură condiții pentru desfășurarea testelor în cadrul rețelei (rețelelor) lor și când oferă informații pentru admiterea vehiculelor sub aspectul zonei de utilizare. 
În acest sens, se constată că cerințele pe care trebuie să le respecte Agenția Uniunii Europene pentru Căile Ferate în procesul de admitere a vehiculelor feroviare nu corespund prevederilor art. 2 din Regulamentul de punere în aplicare (UE) 2018/545 al Comisiei din 4 aprilie 2018 de instituire a modalităților practice pentru procesul de autorizare a vehiculelor feroviare și de autorizare de tip a vehiculelor feroviare, în temeiul Directivei (UE) 2016/797 a Parlamentului European și a Consiliului. 
Astfel, deși autorul invocă necesitatea alinierii cadrului normativ național la acquis-ul Uniunii Europene și, în special, la Regulamentul de punere în aplicare (UE) 2018/545, se constată o neconcordanță între scopul și domeniul de aplicare al acestui regulament și reglementările propuse în proiect. Regulamentul (UE) 2018/545 stabilește exclusiv modalitățile practice pentru procesul de autorizare a vehiculelor feroviare și de autorizare de tip a vehiculelor feroviare, aplicabile statelor membre ale Uniunii Europene, fără a reglementa procedura de admitere a vehiculelor feroviare. 
Prin urmare, confuzia admisă în procesul de transpunere face dificilă înțelegerea conținutului și a întinderii procedurii de admitere, precum și clarificarea dacă, ulterior acesteia, urmează a fi aplicată și o procedură distinctă de autorizare. 
Un alt aspect sunt autoritățile responsabile de acest proces și anume competența Agenției Uniunii Europene pentru Căile Ferate și autorității feroviare, atunci când prelucrează o cerere de admitere și competența entității de admitere, atunci cînd decide cu privire la admiterea tip. În acest sens, potrivit Regulamentului de organizare și funcționare a Agenției Feroviare, aprobat prin Hotărârea Guvernului nr. 759/2022, una dintre funcțiile Agenției constă în emiterea, modificarea, suspendarea și retragerea certificatelor și autorizațiilor de siguranță, precum și în verificarea îndeplinirii de către administratorul infrastructurii și întreprinderile feroviare a condițiilor de autorizare și certificare. În acest context, atribuirea Agenției Feroviare a unor competențe în materia admiterii vehiculelor feroviare, astfel cum este prevăzut în proiect, necesită o corelare expresă cu funcțiile stabilite prin actele normative în vigoare, pentru a evita confuziile instituționale. 
Suplimentar, acțiunea normativă nr. 72 din Capitolul 14, Clusterul 4 al Programului național de aderare pentru anii 2025–2029, aprobat prin Hotărârea Guvernului nr. 306/2025, este intitulată „Proiect de hotărâre a Guvernului privind stabilirea modalităților practice pentru procesul de autorizare a vehiculelor feroviare și de certificare a tipului acestora” și este menținută în aceeași formă în Programul național de aderare pentru anii 2025–2029, modificat prin Hotărârea Guvernului nr. 818/2025. 
De asemenea, Capitolul XVI ,,XVI. INTRODUCEREA PE PIAŢĂ A SUBSISTEMELOR MOBILE. ADMITEREA ÎN CIRCULAŢIE A UNUI VEHICUL FEROVIAR” la Anexa nr. 1 din Hotărârea Guvernului nr. 725/2024, descrie procedura de admitere în circulație a vehiculului feroviar. 
Prin urmare, ținând cont că proiectul descrie o procedură necorelată cu Regulamentul (UE) nr. 2018/545, precum și cadrul normativ în vigoare, se impune o reconsiderare a proiectului prin prisma aspectelor descrise. 
Recomandări:
Reconsiderarea obiectului de reglemetare a proiectului. 
	Se acceptă parțial.
Diferența dintre proiectul național și normele UE, traduse în limba română, constău în cuvântul „admitere” utilizat în proiectul actului național în loc de cuvântul „autorizare”. Această diferență, va fi soluționată în urma modificării Codului transportului feroviar nr. 19/2022. 
Cu toate acestea, Regulamentul 2018/545 este publicat la nivelul Uniunii Europene în 23 de  limbi, în care cuvântul „authorisation” este tradus în redacțiile limbilor după cum urmează:
1) bulgară „разрешаване”, care se traduce ca „rezoluționare”;
2) spaniolă „autorización”, care se traduce ca „autorizare”;
3) cehă „povolování”, care se traduce ca „permisiune”;
4) daneză „godkendelses”, care se traduce ca „aprobare”;
5) germană „genehmigung”, care se traduce ca „permitere”;
6) estonă „loa andmise”, care se traduce ca „acordarea permisiunii”;
7) elenă „την έγκριση”, care se traduce ca „aprobare”;
8) franceză „d'autorisation”, care se traduce ca „autorizare”;
9) croată „odobravanja”, care se traduce ca „aprobare”;
10) italiană „autorizzazione”, care se traduce ca „autorizare”;
11) letonă „atļaujas”, care se traduce ca „permisiune”;
12) lituaniană „patvirtinimo”, care se traduce ca „confirmare”;
13) maghiară “engedélyezési”, care se traduce ca “autorizare”;
14) malteză “awtorizzazzjoni”, care se traduce ca “autorizare”;
15) olandeză „afgifte”, care se traduce ca “emitere”;
16) poloneză “udzielania”, care se traduce ca “acordarea”;
17) portugheză “autorização”, care se traduce ca “autorizare”;
18) slovenă “vydávania”, care se traduce ca “eliberare”;
19) slovacă “dovoljenja”, care se traduce ca “permiterea”;
20) finlandeză “markkin”, care se traduce ca “licențierea”;
21) suedeză “godkännande” “aprobare”.
Astfel, chiar și la nivelul statelor UE, această procedură a fost numită ca rezoluționare, permitere, aprobare, autorizare, confirmare, eliberare sau licențiere. În context, nu poate fi imputată obligația preluării denumirii procedurii fără a lua în calcul, că în fiecare stat, aceasta procedură se numește de cît cea, stabilită în limba engleză.  

	La proiectul hotărârii:
În clauza de adoptare se va indica doar temeiul juridic concret pentru emiterea prezentului act normativ, referințele la alte norme ale actelor normative care nu constituie temei juridic de adoptare a actului normativ elaborat (nu constituie temei juridic pentru obiectul de reglementare al proiectului), nu se vor indica în clauza de adoptare. Prin urmare, se propune a se exclude referința la art. 91 alin. (1) și (10) din Codul transportului feroviar nr. 19/2022, întrucât acesta nu constituie temei legal pentru adoptarea actului normativ respectiv.
	Nu se acceptă. Aceste modalități practice sunt parte la metodele de siguranță. Acestea au fost elaborate în conformitate cu prevederile art. 21 alin. (9) din Directiva (UE) 2016/797 și chiar în titlul Regulamentului (UE) 2018/545, precum și pe tot parcursul textului acestui Regulament, acesta este promovat în temeiul Directivei (UE) 2016/797 a Parlamentului European și a Consiliului privind interoperabilitatea sistemului feroviar în Uniunea Europeană. În context, Directiva (UE) 2016/797 este transpusă prin Hotărîrea Guvernului nr. 725/2024 cu privire la aprobarea unor regulamente în domeniul transportului feroviar, care a fost promovată inclusiv în temeiul art. 91 alin. (5) și (10) din Codul transportului feroviar nr. 19/2022.  

	Se constată că, în clauza de armonizare a proiectului hotărârii, nu este indicat gradul de transpunere a actului Uniunii Europene, respectiv nu se precizează dacă Regulamentul de punere în aplicare (UE) 2018/545 este transpus integral sau parțial. În acest context, având în vedere redacția recomandată de Centrul de Armonizare a Legislației, se impune ajustarea corespunzătoare a textului clauzei de armonizare.
	Se acceptă, a fost redactată clauza de armonizare. 

	
	26
	La pct. 1 textul „ , conform anexei” se va substitui cu textul „(se anexează)”, conform rigorilor normative.
	Se acceptă, redactat.

	
	27
	Pct. 4 se consideră inadecvat în cazul dat și urmează a fi exclus din proiect, având în vedere că odată cu aderarea Republicii Moldova la Uniunea Europeană Regulamentul de punere în aplicare (UE) 2018/545 va fi obligatoriu în toate elementele sale și se va aplica direct în Republica Moldova. Totodată, remarcăm că, potrivit pct. 3 „Prezenta hotărâre intră în vigoare la expirarea a 12 luni de la data publicării în Monitorul Oficial al Republicii Moldova”.
Prin urmare, în cazul transpunerii actului european, cu referire la subpct. 4.1, în textul Modalităților se va indica autoritatea națională, iar în ceea ce privește subpct. 4.2, termenul de 4 luni prevăzut la pct. 83 și 85 din Modalități se va substitui cu termenul stabilit la art. 104 alin. (11) din Codul transportului feroviar nr. 19/2022.
În aceeași ordine de idei, se va exclude pct. 5, precum și subpct. 135.2 din
Modalități, în cazul în care acesta urmează a fi aplicat la dată aderării Republicii
Moldova la Uniunea Europeană.
	Nu se acceptă. Contravine obiecțiilor formulate de Grupul de Lucru al Comisiei de Stat pentru Reglementarea Activității de Întreprinzător. Or, proiectul va fi confuz, iar normele acestuia vor eronat aplicate, fiind posibilă depășirea termenilor de contestare a acțiunilor a autorității publice implicate. În același timp, în cazul acceptului obiecției, proiectul nu va fi conform normelor UE și la evaluarea Comisiei Europene va fi respins, cu solicitarea modificării suplimentare a acestuia. Or, conform pct. 2 din Hotărîrea Guvernului nr. 306/2025 cu privire la aprobarea Programului naţional de aderare a Republicii Moldova la Uniunea Europeană pentru anii 2025-2029, Ministerele şi alte autorităţi publice responsabile vor asigura, conform competenţelor, realizarea integrală şi în termen a Programului naţional de aderare.

	La anexa hotărîrii
La subpct. 3.8.1, textul „subpct. 2)” se va exclude, întrucât este eronat în cazul dat.
	Parțial se acceptă. Cuvintele “87 subpct. 2)” s-au substituit cu cifra “87.2”

	[bookmark: _Hlk220057756]La subpct. 3.12, după textul „Regulamentul de interoperabilitate a sistemului feroviar,” se va completa cu textul „aprobat prin Hotărârea Guvernului nr. 725/2024”
	Se acceptă, redactat.

	
	30
	La subpct. 3.13 referințele la pct. 100 și 93 se vor inversa, conform ordonării acestora.
	Se acceptă, redactat.

	
	31
	La pct. 11, abrevierea „ERATV” urmează a fi explicată, având în vedere că, potrivit art. 54 alin. (1) lit. i) din Legea nr. 100/2017 cu privire la actele normative (în continuare - Legea nr. 100/2017), exprimarea prin abrevieri a unor denumiri sau termeni se poate face numai după explicarea acestora în text, la prima utilizare.
	Nu se acceptă, este explicată prin pct. 3.2 din proiect. 

	
	32
	La subpct. 17.2, se va asigura că referința la pct. 109 este corectă.
	Se acceptă, redactat.

	[bookmark: _Hlk220058519]La subpct. 20.1, textul „punctului 9.2” se va substitui cu textul „subpunctului 9.2”. Totodată, subpunctul se va completa cu textul „aprobat prin Hotărârea Guvernului nr. 725/2024” (obiecție valabilă și pentru subpct. 34.1 și pct. 158).
	Se acceptă, redactat.

	Întru corectitudinea referințelor, la pct. 29, textul „punctului 80” se va substitui cu textul „punctului 90”, la subpct. 58.8, textul „punctului 51” se va substitui cu textul „punctului 52”, iar la subpct. 68.1, textul „punctele 32-34 din Regulamentul de interoperabilitate a sistemului feroviar, aprobat prin Hotărârea Guvernului nr. 725/2024” se va substitui cu textul „punctele 31-33”.
	Se acceptă, redactat.

	
	34
	De asemenea, la subpct. 72.1, textul „subpunctele 34.2, 34.3, 34.4 și 34.5” se va substitui cu textul „subpunctele 34.2-34.5”. Menționăm că, potrivit regulilor de tehnică legislativă, în cazul trimiterilor la mai mult de două elemente structurale consecutive, enumerarea se redă prin cratimă.
	Se acceptă, redactat.

	La pct. 86, textul „punctul 84” se va substitui cu textul „punctul 83”, iar textul „punctul 88” se va substitui cu textul „punctul 87”.
	Se acceptă, redactat.

	
	36
	La pct. 96, textul „punctul 97” se va substitui cu textul „punctul 95”.
	Se acceptă, redactat.

	La pct. 117, textul „punctele 109.4” se va substitui cu textul „subpunctul 108.1”.
	Se acceptă, redactat.

	
	38
	La pct. 122, textul „caracterul incomplet al listelor de verificare menționate la subpunctul 118.2” se va substitui cu textul „caracterul incomplet al listelor de verificare menționate la subpunctul 118.1”.
	Se acceptă, redactat.

	
	39
	La pct. 126, textul „punctul 139” se va substitui cu textul „punctul 105”.
	Se acceptă, redactat.

	
	40
	La subpct. 141.2.5, abrevierea „NEI” urmează a fi explicată, în conformitate cu art. 54 alin. (1) lit. i) din Legea nr. 100/2017 (valabil și pentru pct. 161 cu referire
la abrevierea „ERADIS”)
	Nu se acceptă. Acesta este exlicat la pct. 137. 

	La subpct. 141.4.1, cu referire la „Registrul al tipurilor autorizate de vehicule
feroviare” semnalăm absența unei trimiteri concrete la actul normativ corespunzător.
În acest sens, se impune completarea textului cu referința exactă la actul normativ
aplicabil.
	Nu se acceptă. Registru vehiculelor va fi aprobat prin ordinul Ministerului Infrastructurii și Dezvoltării Regionale. Astfel, în textul actului Hotărîrii Guvernului nu se va face trimitere expresă la un act inferior. 

	La subpct. 141.4.5, textul „subpunctul 142.4.4” se va substitui cu textul „subpunctul 141.4.4”
	Se acceptă, redactat. 

	La punctele 150-154, se constată caracterul repetitiv al prevederilor, care dublează dispozițiile deja reglementate în alte puncte ale actului. În acest context, se propune excluderea punctelor 150–154 ca fiind redundante. Totodată, ca efect al excluderii acestora, se impune renumerotarea corespunzătoare a punctelor subsecvente ale proiectului, în vederea asigurării coerenței structurale și a respectării regulilor de tehnică legislativă.
	Nu se acceptă, din motiv că proiectul nu va fi conform normelor UE și la evaluarea Comisiei Europene va fi respins, cu solicitarea modificării suplimentare a acestuia. Or, conform pct. 2 din Hotărîrea Guvernului nr. 306/2025 cu privire la aprobarea Programului naţional de aderare a Republicii Moldova la Uniunea Europeană pentru anii 2025-2029, Ministerele şi alte autorităţi publice responsabile vor asigura, conform competenţelor, realizarea integrală şi în termen a Programului naţional de aderare.

